**Հասմիկ Գեղամի Գրիգորյան** (մայիսի 12, 1981(1981-05-12), Վիլնյուս, Լիտվական ԽՍՀ, ԽՍՀՄ), հայ-լիտվացի օպերային երգչուհի։ Մարիինյան թատրոնի սոպրանո։ Լիտվայի օպերայի և բալետի ազգային թատրոնի մեներգչուհի։

Կենսագրություն
--------------

Հասմիկ Գրիգորյանը ծնվել է 1981 թվականին Վիլնյուսում։ Օպերային երգիչներ Գեղամ Գրիգորյանի և Իռենա Միլկյավիչույտեի դուստրն է։ 5 տարեկանից դաշնամուր է նվագել, 17 տարեկանից սկսել է նաև երգել։ 1999 թվականին ավարտել է Լիտվայի թատերական և երաժշտական ակադեմիայի վոկալի բաժինը, սովորել է նաև Նիսում։ 2005 թվականին Վիլնյուսի օպերայում «Տրավիատա» օպերայից կատարել է Վիոլետայի դերերգը, որը նրան ճանաչում է բերել։ Նույն դերերգով հանդես է եկել նաև Երևանում և Ռիգայում։ Պետերբուրգի Մարիինյան թատրոնում «Օթելլո», «Քնած թագուհին», «Տրավիատա», «Կարմեն», «Մադամ Բատերֆլայ», «Տուրանդոտ» ներկայացումներում հանդես եկել Դեզդեմոնայի, Պրիլեպայի, Վիոլետայի, Միխայիլայի, Չիո Չիո Սան և Լիուի դերերում։ Լիտվայում և արտասահմանում մենահամերգներով է հանդես եկել Լիտվայի պետական սիմֆոնիկ նվագախմբի, լարային քառյակի հետ ու կամերային նվագախմբի հետ։ 2009-2011 թվականներին հանդես է եկել Լիտվայի ազգային օպերայում։ 2006 թվականին առաջնաելույթն է ունեցել Լոնդոնի Վիգմոր Հոլում (անգլ.՝ Wigmore Hall), Մոսկվայի Մեծ թատրոնում։ 2011-2012 թվականներին հանդես է եկել ավստրիական Գրացի օպերայում, 2012-2013 թվականներին կրկին վերադարձել է Վիլնյուս, 2013-2014 թվականներին հանդես է եկել Քյոլնի օպերային թատրոնում։ 2014 թվականին Հուդիթի դերակատարմամբ ելույթներ է ունեցել Անտվերպենում և Գենտում, տարբեր ներկայացումներով՝ Սանկտ Պետերբուրգում, Գրացում, Համբուրգում և Մյունխենում, 2015 թվականին՝ Բեռլինի կոմեդիայի թատրոնում։ Պյոտր Չայկովսկու «Չարոդեյկայի» և Ջակոմո Պուչինիի «Մադամ Բատերֆլայի» դերակատարումներով հանդես է եկել Վիեննայի և Շվեդիայի օպերաներում։

Հասմիկ Գրիգորյանի երգացանկում ներառված են ռուսական, իտալական, ֆրանսիական, գերմանական, չեխական երգեր։

Պարգևներ, մրցանակներ
--------------------

* Միջազգային օպերային մրցանակ (առաջադրվել է, անգլ.՝ International Opera Awards)
* Լիտվական «Ոսկե խաչի», 2005, 2010
* «Տարվա ստեղծագործող», 2010
* «Լավագույն երիտասարդ երգչուհի», 2016
* Մովսես Խորենացու մեդալ, 2020

Ծանոթագրություններ
------------------

1. 1 2 3
2. 1 2 3  Մեծ մրցանակի դափնեկիրը Հասմիկ Գրիգորյան. «Ամենամեծ դաստիարակությունը սերն է»
3. ↑  Մարինյան թատրոնի սոպրանո Հասմիկ Գրիգորյանը՝ Միջազգային օպերային մրցանակի դափնեկիր
4. ↑  «Lithuanian-Armenian soprano Asmik Grigorian nominated for International Opera Awards». *Toronto Hye* (ամերիկյան անգլերեն). 2019 թ․ հունվարի 31. Վերցված է 2019 թ․ փետրվարի 1-ին.
5. ↑  «Մարիինյան թատրոնի սոպրանո Հասմիկ Գրգորյանը՝ Միջազգային օպերային մրցանակի դափնեկիր - RadioVan.fm». *radiovan.fm* (ռուսերեն). Վերցված է 2019 թ․ մայիսի 1-ին.
6. ↑  «Հանրապետության նախագահի հրամանագրերը - Փաստաթղթեր - Հայաստանի Հանրապետության Նախագահ». *www.president.am*. Վերցված է 2020 թ․ սեպտեմբերի 21-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Հասմիկ Գրիգորյան» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · MusicBrainz |
|  |
| 

|  Չափորոշչային վերահսկողություն |
| --- |
|  |
| CiNii: DA1939849X · GND: 1165598922 · ISNI: 0000000503745646 · LCCN: no2019004471 · LNB: 000255866 · NKC: xx0270294 · NUKAT: n2017047933 · VIAF: 6154800153956191333, 2087151898611524190005, 367148996123859752461 · WorldCat VIAF: 6154800153956191333, 2087151898611524190005, 367148996123859752461 |

 |

 |